# André Maurois

André Maurois (Elbeuf sur Seine, Normandia, 26 de juliol de 1885 - Neuilly-sur-Seine, 9 d'octubre de 1967) va ser el pseudònim d'Émile Herzog, Émile Salomon Wilhelm Herzog, novel·lista i assagista francès.
Descendent d'una rica família dedicada a la indústria tèxtil, Maurois va fer estudis secundaris a Rouen (Liceu Corneille) i superiors a Caen. Va tenir com a professor el filòsof Alain que el va animar a prendre el camí de l'escriptura. Davant la perspectiva de prendre la direcció del negoci familiar, va optar per la literatura.
Durant la I Guerra Mundial va servir com a intèrpret de l'Estat Major britànic; això el va familiaritzar amb el caràcter i la cultura anglosaxona.
El 1938 va ingressar a l'Acadèmia Francesa. Durant la II Guerra Mundial va lluitar per la França lliure com a capità de l'exèrcit francès i es va refugiar als Estats Units en negar la seva obediència al govern pro-nazi de Vichy. Va estar també amb les forces aliades a Àfrica del Np0pord el 1943.
Al seu retorn a França, el 1946, va ser rebut amb tots els honors. Va seguir escrivint fins a una edat molt avançada i va morir als 82 anys, el 9 d'octubre de 1967.
André Maurois va rebre en vida l'homenatge del món intel·lectual -a més de l'admiració del públic- i, entre altres distincions, la d'acadèmic i la Gran Creu de la Legió d'Honor.
Intel·ligent, desapassionadament objectiu, escriptor de fama per les seves novel·les i les seves biografies, en les quals va destacar gràcies a una profunda documentació i amenitat, André Maurois va ser un profund coneixedor de l'ànima humana.

## Obres

Com a escriptor la seva obra presenta una quíntuple faceta: novel·lista, assagista, biògraf, crític i intèrpret de la cultura britànica.

### Novel·la

* Bernard Quesnay (1926)
* Climats (1929)
* Le peseur d'âmes (1931)
* Cercle de famille (1932)
* L'instinct du bonheur (1934)
* La màquina per llegir els pensaments: relats (Anaconda, 1945)
* Terra de Promissió (Terre Promise) (1946)
* Les Roses de septembre (1956)
* Le diner sous els marronniers (1959)

### Biografies

* Lélia ou la vie de George Sand (1951)
* Ariel ou la vie de Shelley (1923)
* La vie de Disreali (1927)
* Un essai sur Dickens (1927)
* Don Joan ou la vie de Byron (1930)
* Tallers americans (1933)
* Chateaubriand (1938)
* Estats Units 39 (Diari d'un viatge per Amèrica del Nord) 1939.
* Prométhée ou la vie de Balzac
* Turgueniev (1947)
* Memòries (1941)
* Napoleó
* Cristóbal Colón

### Crítica i assaig

* Aspects de la biographie (1929)
* Introductión à la méthode de P.Valéry (1933)
* Magiciens et Logiciens (1935)
* Un art de vivre (1939) Traducció al català per Carles Soldevila
* Estudis literaris (1946)
* Cent visages de l'amour (1947)
* À la recherche de Marcel Proust (1949)
* Cours de bonheur conjugal (1951)
* Olympio (1953). Sobre Victor Hugo
* Portrait de la France et des français (1955)
* La France change de visage (1956)
* Els trois Dumas (1957)
* Lecture, mon doux plaisir (1958)

### Sobre la cultura anglosaxona

* Els silences du colonel Bramble (1918) Traduïda al català per Ferran Soldevila
* Els discours du docteur O'Grady (1950)
* Études anglaises (1927)
* Histoire d'Angleterre (1937)
* Tragèdia a França (1940)
* Estudis literaris (1946)
* Sentiments i costums (1951)

## Referències

* ↑ Dictionnaire de la litterature francaise du XXe siecle.. France: Encyclopædia Universalis, [2016]. ISBN 2-85229-147-9.
* ↑ Depósito Legal: B. 22.498-1967 (Edición Española)
* ↑ Maurois, André. Un art de viure. Barcelona: Vergara, 1963, p. 197.
* ↑ Maurois, André. Els Silencis del Coronel Bramble. Barcelona: Llibreria Catalonia, p. 111.